OpenLLM-France/wikimedia huggingface dataset:
# Salsa Celtica

Salsa Celtica zo ul laz sonerien skosat savet en 1995. En 1997 int bet e Kuba.

## Izili

* Toby Shippey - trompilh
* Lino Rocha - kan
* Dougie 'El Pulpo' Hudson - Congas
* Adam Sutherland - Fiddle
* Phil Alexander - Piano
* David 'Demus' Donnelly - gitar bout
* Steve Kettley - Saksofon, fleût, telenn-veg.
* Éamonn Coyne - Banjo, gitar tenor
* Fraser Fifield - binioù-bras, tin whistle, Saksofon,
* Ryan Quigley - trompilh
* David 'El Chimpo' Robertson - Bongo, taboulinoù
* Chris Stout - Fiddle
* Eric Alfonso - Timbales
* Letchimy Axel - Dañser Salsa

## Albomoù

* Monstruos y Demonios, Angels and Lovers (Eclectic Records) ECLCD9717 (1997)
* The Great Scottish Latin Adventure (Greentrax Recordings) G2CD7005 (2000)
* El Agua De La Vida (Greentrax Recordings) G2CD7010 (2003)
* El Camino (Discos León) DSLCD001 (2006)
* En Vivo En El Norte (Discos León) B003BEDT9Q (2010)
* The Tall Islands (2014)

## Liammoù diavaez

* Salsa Celtica o seniñ Esperanza (YouTube)
# Pierre Quéméner

Pierre Marie Quéméner, bet ganet e Kommanna (Penn-ar-Bed, Breizh) d'an 19 a viz Eost 1877, a oa un embregour hag ur politikour breizhat.
Dilennet da guzulier-departamant (kanton Sizun) e 1919 ez eas da get e-doug noz ar 26 a viz Mae 1923 tra ma oa sañset da vont da Bariz a-gevret gant e geveler Gwilhoù Sezneg : evel-se e oa kroget ar pezh a zeuas da vezañ an Afer Sezneg.
# Pierre Piédru

Pierre Piédru a voe eskob Treger eus 1430 da 1434.
Genidik e oa eus Naoned.
Anvet e voe da eskob Treger war-lerc'h Jean III de Bruc, d'ar 25 a viz Gwengolo 1430.
Kemer a reas perzh e sened-iliz Basel e 1434.
Dilec'hiet e voe gant ar pab da Naoned d'ar 25 a viz Eost 1434.
Bec'h a savas etre ar pab ha dug Breizh, met hemañ a blegas.
Pierre Piédru a yeas da Anaon e Naoned d'ar 24 a viz Du 1449.
Raoul Rolland a zeuas war e lerc'h war gador eskob Treger.

## Notennoù

* ↑ Pierre Barbier : Le Trégor historique et monumental. Les Presses bretonnes. Saint-Brieuc. 1960
# Pierre Rabhi

Pierre Rabhi (Rabah Rabhi diouzh e anv gwir), bet ganet d'an 29 a viz Mae 1938 e Kenadsa (Aljeria) ha marvet d'ar 4 a viz Kerzu 2021 e Lyon, a oa ur skrivagner troet gant al labour-douar organek, ur barzh gallek hag ur prezegenner.

## Liammoù diavaez

* Lec'hienn skrivañ Pierre Rabhi(fr)
* Lec'hienn "Colibris" (fr)
# Pierre Roy (livour)

Pierre Roy, bet ganet d'an 10 a viz Eost 1880 e Naoned hag aet d'an Anaon e Milano (Italia) d'ar 26 a viz Gwengolo 1950, a oa ul livour breizhat.
Kemeret en deus perzh e kentañ diskouezadegoù ar surrealourien.

## Un nebeud oberennoù

* Adrienne pêcheuse ("Adrienne peskaeterez"), 1919
* Fin des mauvais jours ("Echu an devezhioù fall"), 1923
* Danger dans l'escalier ("Dañjer er skaelieroù"), 1927
* Musique n° 3 ("Sonerezh nr. 33"), 1930
* Une journée de campagne ("Devezh war ar maez"), 1937

### Leurennaozer

* Coppélia, 1938
* Jeu de cartes, 1945

### Maendresour

* L'Enfant de la haute mer, Jules Supervielle (1946)

## Levrlennadur

* (fr) Cent comptines, dastumet ha skeudennet gant Pierre Roy, 1926, adembannet gant MeMo e 1995
* (fr) Guillaume Apollinaire, Pierre Roy et le surréalisme: actes du colloque de Nantes, 1 a viz Ebrel 1995, Daniel Briolet; Université de Nantes, Maison de la poésie de Nantes et région
# Pierre Prévert

Pierre André Marie Prévert, bet ganet d'ar 26 a viz Mae 1906 e Neuilly-sur-Seine (Seine d'ar mare-se, Bro-C'hall) hag aet da Anaon d'ar 5 a viz Ebrel 1988 e Joinville-le-Pont (Val-de-Marne, Bro-C'hall), a oa un aktour sinema hag ur filmaozer gall.

## E filmoù er sinema
### Evel aktour : pevarzek film

* 1930 :
** La Joie d'une heure, sevenet gant André Cerf,
** Le Petit Chaperon rouge gant Alberto Cavalcanti,
** L'Âge d'or gant Luis Buñuel.
* 1931 : Les Amours de minuit gant Marc Allégret ha Augusto Genina.
* 1932 :
** Prix et profits, la pomme de terre, film berr gant Yves Allégret,
** Baleydier gant Jean Mamy,
** Fanny gant Marc Allégret (eil film a-gevret).
* 1934 : L'Atalante gant Jean Vigo.
* 1935 : Le commissaire est bon enfant, le gendarme est sans pitié, film berr gant Jacques Becker ha Pierre Prévert e-unan.
* 1937 : Drôle de drame gant Marcel Carné.
* 1943 :
** Le soleil a toujours raison gant Pierre Billon,
** Les Deux Timides gant Marcel Achard, Marc Allégret (trede film a-gevret) ha Yves Champlain (eil film a-gevret).
* 1944 : Félicie Nanteuil gant Marc Allégret (pevare film a-gevret).
* 1947 : Voyage surprise gant Pierre Prévert e-unan.

### Evel filmaozer : eizh film

* 1928 : Souvenir de Paris, kensevenet gant Marcel Duhamel ha Jacques Prévert.
* 1932 : L'affaire est dans le sac.
* 1933 : Monsieur Cordon (film berr).
* 1935 : Le Commissaire est bon enfant, le gendarme est sans pitié, kensevenet gant Jacques Becker.
* 1943 : Adieu Léonard.
* 1947 : Voyage surprise.
* 1958 : Paris mange son pain (film berr).
* 1960 : Paris la belle (teulfilm berr).

### Evel skoazeller-sevener : unnek film

* 1930 : Le Petit Chaperon rouge, sevenet gant Alberto Cavalcanti.
* 1931 : La Chienne gant Jean Renoir.
* 1932 :
** Baleydier gant Jean Mamy,
** Fanny gant Marc Allégret.
* 1934 : L'hôtel du libre échange gant Marc Allégret.
* 1936 : Moutonnet gant René Sti.
* 1937 : Drôle de drame gant Marcel Carné,
* 1938 :
** Mollenard gant Robert Siodmak,
** Lumières de Paris gant Richard Pottier.
* 1939 : Le Récif de corail gant Maurice Gleize.
* 1947 : Félicie Nanteuil gant Marc Allégret.

## Liamm diavaez

* Pierre Prévert war Internet Movie Database
# Pierre Roy

Pierre Roy zo anv meur a zen:
* Pierre Roy (livour)
* Per Roy, bet prezidant Kendalc'h.
# Pierre Soulages

Pierre Soulages, bet ganet d'ar 24 a viz Kerzu 1919 e Rodez (Bro-C'hall, departamant Aveyron) ha marvet d’ar 25 a viz Here 2022, a oa ul livour hag un engravour gall.
Brudet eo dre ma implij dreist-holl al liv du, a vez anvet "du-sklerijenn" gantañ. Livet en deus ouzhpenn 1 500 taolenn. Anvet e vez pep oberenn "Pentadur", ha skrivet e vez ouzhpenn ar vent hag an deiz ma oa bet graet.

## Daveoù

* ↑ (fr) Le peintre français Pierre Soulages, maître du noir et légende de l'art contemporain, est mort à 102 ans. France Info (Here 2022).
# Postumus Junior

Postumus Junior a oa mab d'an impalaer galian Postumus, hervez an Historia Augusta, hag en oberenn-se eo renket e-touez an Tregont Mac'homer goude ma ne seblant ket bezañ renet tamm. Anvet e voe da g-Caesar gant e vab ha gantañ e voe lazhet, moarvat, e-pad emsavidigezh Laelianus.
# Postiglione (Italia)

Postiglione zo ur gumun italian e proviñs Salerno e Campania.
# Postua

Postua zo ur gumun en Italia, e proviñs Vercelli, e rannvro Piemonte.
# Posta Fibreno

Posta Fibreno zo ur gumun en Italia, e proviñs Frosinone, e rannvro Lazio.
# Post Scriptum (c'hoari video)

Post Scriptum, gant an is-titl The bloody seventh ha Squad 44 evit an embannadur saoznek, zo ur c'hoari video FPS breton sevenet gant Periscope Games hag embannet gant Offworld Industries. An istor a dremen e-pad an Eil Brezel-bed. D'ar 26 a viz Mae 2018 e voe digoret ul lodenn test eus ar c'hoari a badas betek ar 27 a viz Mae.
Ar sevenerien hag an embanner a laka war-raok ez eo gwir-tre an endroioù hag ar bed lec'h ma vez ar c'hoarier.

## Doare ar c'hoari

Hervez ar pezh a embann krouerien ar c'hoari e vo Post Scriptum ur c'hoari gant:
* Emgannoù gant 40 vs 40 liesc'hoarier
* Harzlammet e c'hell bezañ ar c'haorierien e-pad an emgann
* Unwiskoù istorel
* Kanolierezh ha bombezadennoù harp
* Karbedoù istorel, evel tizh an douribelloù, tefder an hobregon
* Kartennoù 1:1 hervez kartennoù istorel
* Armoù, karbedoù ha monumantoù istorel adsavet evel ma oant en gwirionez.
* Sevel bazennoù, sevel kreñvlec'hioù ha lec'hioù difenn
* Dezougen, dafari én da verañ etre ar c'hoarierien
* Dezougen kanolioù ha bolodù
* Mouezhioù evit eskemm etre ar c'hoarierien
* Ar c'hoarierien a c'hell choaz palioù an emgann er stumm “Sandbox”
* Ostilhoù evit sevel kartennoù pe modoù
* Steam Workshop.

## Liammoù diavaez

* Lec'hienn ofisiel Post Scriptum

## Notennoù ha daveennoù

* ↑ https://nofrag.com/offworld-industries-squad-rachete-post-scriptum-et-confie-le-developpement-a-mercury-arts/
# Postumus

Impalaer an Impalaeriezh c'halian e oa Marcus Cassianius Latinius Postumus etre 259 ha 268.

## Yaouankiz

Nebeut a draoù a ouzer diwar-benn buhez Postumus kent e gurunidigezh e 259. Krediñ a reer e oa ur Galian a renk izel a-walc'h a oa deuet a-benn da vont da rener Germania Superior pe Germania inferior.
Gallienus hag a oa o vrezeliñ e reter an impalaeriezh en doa roet melestradur Galia d'e vab Saloninus ha d'e jeneraled - Postumus en o zouez. Divarrek e oa Saloninus da zerc'hel penn ouzh aloubadegoù ar C’hermaned hag e 259 (pe 260 hervez klaskourien zo) e voe embannet an impalaer nevez gant e soudarded.
Sezizañ Köln a reas neuze Postumus, lec'h ma oa repuet Saloninus, ha Silvanus, prefed ar pretoridi a roas harp dezhañ. O lazhañ a reas goude kemeret kêr gantañ.

## Renadur

Anavezet evel un impalaer e Galia, Germania, Spagn ha Preden. E Köln e lakaas kêrbenn e impalaeriezh ha krouiñ a reas ur melestradur peurglok eviti, gant ur sened, konsuled hag ur gward pretorian. Restorator Galiae a rae anezhañ e-unan war e bezhioù moneiz a oa gwelloc'h o ferzh eget ar re graet gant Gallienus.
Argadiñ Gallienus a reas Postumus e 263, met gloazet e voe Gallienus goude un nebeut trec'hadennoù ha ret e voe dezhañ mont en-dro da Roma. Goude-se ne glaskas an impalaer ober brezel da Bostumus ken. E harzoù an hanternoz a warezas. E Milano unan eus jeneraled Gallienus, Aureolus a anavezas Postumus evel e impalaer met hemañ ne skoazellas ket anezhañ. War a seblant ne oa gantañ dezv ebet da aloubiñ Roma.

## Diskar

E 268, Laelianus, unan eus jeneraled Postumus a voe embannet impalaer gant soudarded al Legio XXII Primigenia e Mainz. Daoust ma voe barrek Postumus d'e drec'hiñ buan a-walc'h, ne c'hellas ket kontroliñ e soudarded dezhañ e-unan. E vuntrañ a reas peogwir en-doa difennet outo da beliañ ar gêr.
Unan eus an Tregont Mac'homer a vez graet anezhañ gant an Historia Augusta.
| En e raok: den ebet | Impalaer an Impalaeriezh c'halian 259 - 268 | War e lerc'h: Laelianus pe/ha Marcus Aurelius Marius |

## Levrlennadur

* A. Chaboseau ː Histoire de la Bretagne, avant le 13è siècle. Editions de La Bonne Idée. Paris. 1926
* Bouvier-Ajam, Maurice ː Les empereurs gaulois. Tallandier. Paris. 1984

## Gwelet ivez

Impalaeriezh c'halian
a vo kavet e Wikimedia Commons.
# Posta (Lazio)

Posta zo ur gumun en Italia, e proviñs Rieti ha rannvro Lazio.
# Postalesio

Postalesio zo ur gumun italian, e proviñs Sondrio ha rannvro Lombardia.
# Paul Devos

Paul Devos a zo bet ganet e 1911 ha marvet e 1981.
Mestrc'hoarier echedoù belgiat.
Kampion Belgia e 1933, e 1937 (a-gevred gant Alberic O'Kelly de Galway), e 1940, e 1941, e 1945 hag e 1948.
Kampion Kevre Echedoù Belgia e 1937 (a-gevred gant Alberic O'Kelly de Galway), e 1941 hag e 1945.

## Ur bartienn : Alberic O'Kelly de Galway a-enep da Baul Devos (1937)

1.Mf3 Mf6
2.c4 c6
3.b3 g6
4.Fb2 Fg7
5.g3 0–0
6.Fg2 d5
7.0–0 Ma6
8.d3 Fe6
9.Mbd2 Dc8
10.Te1 Fh3
11.Fh1 h5
12.Tc1 Df5
13.a3 Fh6
14.b4 Mg4
15.cxd5 cxd5
16.b5 Mb8
17.Tc5 Me3
18.Db3 Md7
19.Tc7 e5
20.Dc3 d4
21.Mxd4 Dxf2+!!
0-1
(diwar ar gazetenn « L’Echiquier », Gwenholon-Here 1937, p. 257).

## Liammoù diavaez

* E c’hoari e Chessgames (e saozneg)
* Kampionad Belgia 1937 (en italianeg)
# Paul Doumer

Joseph Athanase Paul Doumer, bet ganet d'an 22 a viz Meurzh 1857 en Orlhac (Cantal) hag aet da Anaon d'ar 7 a viz Mae 1932 e Pariz, a oa ur politikour gall.
Dilennet da drizekvet prezidant ar republik (da vare an Trede Republik c'hall) d'an 13 a viz Mae 1931, kaset en devoa e garg da benn vat betek ar 7 a viz Mae 1932, hag eñ drouklazhet gant Paul Gorgulov, divroad rusian yaouank anezhañ.
# Paul Daimler

Paul Daimler :
| Anv | Paul Daimler |
| Ganet | 13 a viz Gwengolo 1844 e Karlsruhe ( Alamagn) |
| Marvet | 15 a viz Kerzu 1945 e Berlin (Alamagn) |
| Broadelezh | Alamagn |
| Micher | ijinour |
| Brudet evit | kirri-tan Mercedes-Benz |
| Endro | Gottlieb Daimler |
| kemmañ |
Paul Daimler (13 a viz Gwengolo 1869 e Karlsruhe - 15 a viz Kerzu 1945 e Berlin) an oa un ijinour alaman war ar mekanikerezh dreistvarrek, unan eus diaraogerien ar sevel kirri-tan, penn ha hêr Daimler Motoren Gesellschaft ha krouer Mercedes-Benz. Mab e oa da Gottlieb Daimler (kenijiner ar c'hefluskerioù dre darzh e 1883).

## E vuhez

Ganet e voe d'an 13 a viz Gwengolo 1869 e Karlsruhe. Mab e oa da Gottlieb Daimler hag Emma Kunz, hag int kerent pemp bugel. A-fet mekanikerezh e voe ken barrek hag e dad.
E 1883 e voe ijinet ar c'heflusker dre darzh e Stuttgart gant e dad Gottlieb Daimler ha Wilhelm Maybach. E 1895 e kroujont Daimler Motoren Gesellschaft asambles gant Paul.
Mervel a reas Gottlieb Daimler d'ar 6 a viz Meurzh 1900 e Stuttgart d'an oad a 64 bloaz. Paul eo a gemeras e blas e penn Daimler Motoren Gesellschaft.
E 1902 e voe embannet ez-lezenn ar merk Mercedes gant Emil Jellinek, hag eñ marc'hadour aotreet pennañ Daimler Motoren Gesellschaft e su Bro-C'hall. Dont a rae anv ar merk eus hini e verc'h a oa 13 vloaz d'ar mare-se. Ur gevrat dibar a dapas kaout a aotree anezhañ da werzhañ kirri Daimler Motoren Gesellschaft en Aostria-Hungaria, Bro-C'hall, Belgia ha Stadoù-Unanet Amerika. Lakaat a reas kemmañ e anv da zont da vezañ « Emil Jellinek-Mercedes ». Goulenn a reas gant Paul Daimler ha Wilhelm Maybach (Daimler Motoren Gesellschaft) lakaat sevel kirri Mercedes 35 HP ha Mercedes Simplex a voe gwerzhet gantañ. Degemeret e voe e kuzul-merañ Daimler Motoren Gesellschaft.
E 1909 e voe embannet ar steredenn tri beg dezhi evel merk gant Mercedes. Pep hjini eus begoù ar steredenn a zo un arouez eus an tri c'heflusker dibabet gant Gottlieb Daimler : douar, mor hag aer, ha diwar 1911 e voent implijet da logo holl e girri-tan.
E 1923 e kuitaas Paul renerezh Daimler Motoren Gesellschaft. Kemeret e voe e blas gant Ferdinand Porsche (tutet e 1906 ha krouer Porsche e 1948). Betek 1929 e voe e penn rann ar studioù an embregerezh sevel kirri-tan Horch.
E 1924 e voe lakaet Daimler Motoren Gesellschaft ha Karl Benz (Benz & Cie) da dostaat, betek kendeuziñ e 1926 gant an anv Mercedes-Benz.

## Gwelout ivez

* Daimler Motoren Gesellschaft - Daimler Motor Company - Daimler-Benz AG - Mercedes-Benz - DaimlerChrysler
* Gottlieb-Daimler-Stadion

## Liammoù diavaez

* Lec'hienn ofisiel Mercedes-Benz
* lec'hienn ofisiel Daimler Chrysler
# Paul Deschanel

Paul Deschanel (1855–1922) a oa ur politikour gall, ha dekvet prezidant ar republik da vare an Trede Republik c'hall.
# Paul Dupont des Loges

Paul Georges Marie Dupont des Loges, pe Paul Dupont des Loges, c'hoazh a oa un den a iliz bet ganet e Roazhon d'an 11 a viz Du 1804.
Beleget e oa bet gant an Aotrou an Eskob Claude-Louis de Lesquen d'an 12 a viz Kerzu 1828. Vikel parrez Sant-Salver Roazhon da gentañ-penn, chanoni iliz-veur Sant-Pêr Roazhon da-c'houde (1834), vikel vras en Orléans (Loiret a-vremañ) diwezhatoc'h (Here 1840), eskob Metz (an 99vet) e oa pa oa bet kollet Elzas hag un tamm eus Loren gant Bro-C'hall war-lerc'h faezhidigezh ar vro-se e Brezel 1870-1871.
Dre ma ne blije ket politikerezh Napoleon III dezhañ tamm ebet en devoa nac'het degemer al Lejion a enor digantañ. Goude an drevadenn alaman e nac'has mont kuit eus Metz ha chom a reas youlek-mat ouzh an alouberien. O vezañ ma oa mil vrudet e oa bet dilennet da gannad er Reichstag (Breujoù an Impalaeriezh alaman) e 1874. Ur wech hepken en devoa kemeret perzh kement ha diskouez splann e oa ali gant Elzasiz a felle dezhe chom gall.
Aet e oa da Anaon d'an 18 a viz Eost 1886 e Metz (Moselle a-vremañ) ha douaret e oa bet en iliz-veur ar gêr-se. Roet eo bet e anv d'ur straed e Roazhon.
# Paul Cézanne

Paul Cézanne (Pau Cesana en okitaneg), bet ganet d'an 19 a viz Genver 1839 en Aix-en-Provence hag aet d'an Anaon er memes kêr d'an 22 a viz Here 1906, a oa ul livour gall, impresionour, postimpresionour, poltredour, gweledvaour ha divuhezennour.
Bet mignon da Émile Zola pa oant krennarded en Aix-en-Provence e teuas da vezañ trenk ar soubenn etrezo diwezhatoc'h.

## Un nebeud oberennoù

* Klopenn ha goulaouenn (1866)
* Straed e Pontoise
* Mont Sainte-Victoire (1904)

## Gwelet ivez

a vo kavet e Wikimedia Commons.
* Émile Bernard
# Paul Duhem

Paul Duhem (1919 e Blandain - 1999) a oa ul livour belgiat.

## E vuhez

Gant e dud-kozh e voe desavet. Ar skol a guitaas d'an oad a 14 vloaz, hag e labouras evel mevel e meur a di-feurm. E-pad an Eil Brezel Bed e voe gloazet hag harluet, hag abalamour da se e vo kaset d'ur bredospital.
E 1978 e voe degemeret en un oaled, hag eno e kasas lod brasañ e amzer o liorzhañ. Daouzek vloaz goude, d'an oad a 70 vloaz,e tilezas al liorzhañ hag e stagas gant an tresañ. En ur stal-labour e trese.
A-zevri-kaer e trese, ha diehan e tresad betek e varv. Tud ha dorioù eo an dodennoù pennañ a gaver en e oberennoù.
Un diskouezadeg vras eus e oberenn a-bezh a voe aozet en Dastumad Arz garv e Lausanne e-keit ma oa bev.

## Liamm diavaez

* E vuhez
# Paul Dukas

Paul Dukas, ganet d'an 1 a viz Gouere 1865 e Pariz ha marvet d'ar 17 a viz Mae 1935 e Pariz ivez, a oa ur sonaozour gall.

## Oberennoù

* Laz-seniñ:
    Polyeucte, Dukas|Polyeucte, 1891
    Goetz de Berlichingen, Dukas|Goetz de Berlichingen, 1883
    Le Roi Lear, 1883
    Symphonie en ut majeur de Dukas|Symphonie en ut majeur, 1895–1896
    L'Apprenti sorcier, 1897
* Sonerezh kambr:
    Villanelle, Dukas|Villanelle, evit korn ha piano, 1906
* Piano:
    La plainte, au loin, du faune..., 1920
    Prélude élégiaque, war anv Haydn, 1909
    Sonate en mi bémol mineur de Dukas|Sonate en mi bémol mineur, 1901
    Variations, interlude et finale sur un thème de Rameau, c. 1899–1902
* Kan:
    Sonnet de Ronsard, 1924
    Vocalise, pour voix et piano
    Hymne au soleil
    Sémélé et Velléda
* Sonerezh koroll:
    La Péri, Dukas|La Péri, 1911
* Opera:
    Ariane et Barbe-Bleue, 1907
# Paul Edgar Philippe Martin

Paul Edgar Philippe Martin (ganet d'an 28 a viz Eost 1938) zo kentañ ministr Kanada. Dilennet e voe evit daou respet pevar bloaz eus 2003 da 2006.
# Puñs Sant Padrig

Puñs Sant Padrig, pe Pozzo di San Patrizio en italianeg, zo ur puñs istorel en Orvieto en Ombria, savet gant an ijinour Antonio da Sangallo, eus Firenze, entre 1527 ha 1537, war c'houlenn ar pab Klemez VII, repuet en Orvieto e-pad arigrap Roma en 1527 gant Karl V.
En un enskrivadur e lenner : QUOD NATURA MUNIMENTO INVIDERAT INDUSTRIA ADIECIT.
* Genoù ar puñs.
* Er puñs.
# Pwll (Sir Gaerfyrddin)

Ur gêriadenn eus Sir Gaerfyrddin eo Pwll.
# Pwll Ceris

Pwll Ceris zo ul lec'h dañjerus eus ar Menai, ar stêr a dremen etre Mon ha Gwynedd, en hanternoz Kembre. Emañ etre an daou bont, Pont Britannia ha Pont ar Menai, un tamm er c'hreisteiz da Ynys Welltog hag er reter da Ynys Gored Goch. Pa deu an uhelvor e vez mesk bras etre ar reier.
# Puértolas (Huesca)

Puértolas zo ur gumun e proviñs Huesca, en Aragon.
# Pwarieg

Ur yezh papouek eus skourr ar yezhoù skoek eo ar pwareg (puari) komzet gant tro-dro da 371 den (1981) e Papoua-Ginea Nevez.

## Gwelet ivez

* Yezhoù papouek
* Yezhoù skoek
# Puñs

Ur puñs zo un toull kleuziet en douar da dizhout an dour a zo izeloc'h. Gorren an dour-se a c'heller gant ur c'helorn pe dre ur pomp.
a vo kavet e Wikimedia Commons.
# Puñsel

Puñsel :
| Ar maerdi. ||
| Bro istorel | Naoned |
| Melestradurezh ||
| Departamant | Liger-Atlantel |
| Arondisamant | Kastell-Briant-Ankiniz |
| Kanton | Nozieg betek 2015, Gwenvenez-Penfaou abaoe 2015 |
| Kod kumun | 44138 |
| Kod post | 44390 |
| Maer Amzer gefridi | Claire Théveniau 2020-2026 |
| Etrekumuniezh | Kumuniezh-kumunioù bro Nozieg |
| Lec'hienn Web | www.puceul.fr |
| Poblañsouriezh ||
| Poblañs | 1 148 ann. (2020) |
| Stankter | 57 ann./km² |
| Douaroniezh ||
| Daveennoù lec'hiañ | 47° 31′ 22″ Norzh 1° 36′ 56″ Kornôg / 47.5227777778, -1.61555555556 |
| Uhelderioù | kreiz-kêr : 38 m bihanañ 26 m — brasañ 82 m |
| Gorread | 20,09 km² |
| Puñsel ||
| kemmañ |
Puñsel a zo ur gumun eus Breizh e Kanton Gwenvenez-Penfaou, e Liger-Atlantel, e gevred ar vro.

## Anv

* Hervez Dauzat & Rostaing ː Puceol, 1243

## Ardamezioù

"En gul e veunteun en argant heuliet gant div henvoulc'h en aour, un hini ouzh dehoù, eben ouzh kleiz; e gab brizhet".
Aozer ː Ao. Michel Pressensé
Degemeret gant ar Gumun an 21 Gwengolo 1995

## Istor
### Dispac'h Gall

* Krouet e voe kumun Puñsel e 1790 diwar ar barrez katolik. Lakaet e voe e Kanton Nozieg hag e Bann Blaen. E 1800 e voe lakaet en Arondisamant Kastell-Briant.

### XX$^{vet}$ kantved
#### Brezel-bed kentañ

* Mervel a reas 60 gwaz ag ar gumun abalamour d'ar brezel, da lavaret eo 3,28 % eus he foblañs e 1911.

#### Kergaval

* 1949: krouet e voe kumun Kergaval diwar ul lodenn eus tiriad Puñsel.

### XXI$^{vet}$ kantved

* Lakaet e voe ar gumun e Kanton Gwenvenez-Penfaou pa voe diskaret Kanton Nozieg e 2014.

## Brezhoneg

* Savet eo bet anv brezhonek ar gumun, diwar an anv gallek "Puceul", gant Servij ar Brezhoneg e Skol-Uhel ar Vro.

## Monumantoù ha traoù heverk

* An iliz katolik.
* Kroaz ar Feunteun.
* Iliz katolik Sant Viktor.
* Kroaz Feunteun Sant Clair.
* Monumant ar re varv er vered, luc’hskeudenn.

## Emdroadur ar boblañs abaoe 1962

Niver a annezidi

## Tud
### Ardamezeg ar familhoù

| Raguideau Aotrounez Grémil, Vauguillaume, ha Plessis. | En argant e zelfin ouzh kleiz, troc'het etre gul ha glazur |

## Pennad kar

* Kergaval.

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (fr)Cassini - EHESS - Fichenn kumun Puñsel
* ↑ (fr)Memorial Genweb
* ↑ (fr)Cassini - EHESS - Fichenn ar gumun
* ↑ (fr) Décret n° 2014-243 du 25 février 2014 portant délimitation des cantons dans le département de la Loire-Atlantique
* ↑ Ar meneg kentañ eus an anv Puñsel a gaver e roll anvioù kumunioù Breizh, e dibenn Geriadur brezhoneg An Here, 1995
* ↑ (fr)Memorial Genweb
# Pwll

Pwll zo ur ger kembraek, hag a dalv kement ha poull, ha mengleuz, stank el lec'hanvadurezh.

## Lec'hioù

* Pwll (Sir Gaerfyrddin)
* Pwllcrochan, e Sir Benfro
* Pwlldefaid, e Gwynedd
* Pwll-glas, e Sir Ddinbych
* Pwllgloyw, e Powys
* Pwllheli, Gwynedd
* Pwllmeurig, e Sir Fynwy
* Pwll-trap, Sir Gaerfyrddin
* Pwll-y-glaw, e Castell-nedd Port Talbot
# Puòg de Sant Lop

Puòg de Sant Lop (Pic Saint-Loup e galleg) a zo ur menez e korn-bro Montpelhièr en Okitania, e departamant an Erau. Kumunioù Casavièlha, Sant Joan de Cuculas ha Sant Matieu de Trevièrs a zo e-harz dezhañ. 658 m a sav a zo d'ar menez-mañ.

## Liammoù diavaez

a vo kavet e Wikimedia Commons.
* (fr) Lec'hienn diwar-benn Puòg de Sant Lop
# Pwll-trap

Ur gêriadennig eus Sir Gaerfyrddin, e mervent Kembre, eo Pwll-trap, er c'hornôg da Sanclêr.

## Gerdarzh

Diwar pwll (poull) ha trap.
# Roza Otunbayeva

Roza Isakovna Otounbayeva (Роза Исаковна Отунбаева) (ganet d'an 23 a viz Eost 1950 en Och) zo ur bolitikourez eus Kirgizstan.
Graet he deus he studioù war ar brederouriezh e Moskou a-raok bezañ kelennerez skol-veur. E 1992 e teuas Otunbayeva da vezañ ministrez an Aferioù estren e gouarnamant ar prezidant Askar Akayev ha goude-se kannadourez Kirgizstan er Stadoù-Unanet, e Kanada hag er Rouantelezh-Unanet. Kemer a reas perzh e dispac'h an tulipez e 2005. Goude emsavadeg 2010 en em gavas e penn ar gouarnamant da c'hortoz hag e miz Even 2010 e kasas ur referendom a-benn lakaat Kirgizstan da vezañ ur republik parlamantel.
Prezidantez da c'hortoz eo bet etre an 19 a viz Mae 2010 hag an 31 a viz Kerzu 2011.
# Rozala

Rozala Italia (war-dro 955 - † 7 a viz C'hwevrer 1003), anvet ivez Rozala Provañs pe Suzanna Italia, a oa merc'h da roue Italia Berengar II.

## Kontez Flandrez

Dimeziñ a eure da Arnould II (961 - † 987), kont Flandrez, ha tri bugel he doe:
* Baldwin IV Flandrez (980 - † 1035).
* Eudes de Cambrai
* Mathilde († 995)
Kulatorez he mab e voe pa intañvezas.

## Rouanez Bro-C'hall

Huon Capet, roue ar Franked, a zivizas dimeziñ e vab, Roperzh II, kenroue gantañ, d'an intañvez, goude ma oa-hi ugent vloaz warnañ. E 988 e voe graet an eured. Evel argouroù e tegase ar wreg Montreuil ha Ponthieu.
Pa varvas e dad ne voe ket pell Roperzh o kas e wreg kozh kuit (war-dro 991/992), en ur virout an argouroù. Rozala a oa deuet da vezañ Suzanna pa oa aet da rouanez, a en em dennas e Flandrez ma varvas ha ma voe beziet en abati Saint-Pierre-au-Mont-Blandin e Gand. E dibenn 996 pe deroù 997 e timezas Roperzh da Verta Bourgogn, intañvez Odo Iañ Bleaz.
# Roz-roc'h-Skänberg

Roz-roc'h-Skänberg a zo plant brizh (Cistus monspeliensis L. × Cistus parviflorus Lam.) e-touez kerentiad ar Cistaceae.